Türkmenistanyň Jemagat hojalygy instituty

Jemgyýeti öwreniş ylymlary kafedrasy

Dersi: Türkmenistanyň taryhy

Tema: Türkmenistan iň gadymy döwürde

Ikinji söhbet sapak

Uly mugallym: Joraýew Gylyçmuhammet

Aşgabat – 2018

**Ikinji umumy sapak**

**Tema: Türkmenistan iň gadymy döwürde**

**Meýilnama:**

1. **Kelteminar, Jeýtun we Änew medeniýetleri.**
2. **Altyndepe iň gadymy şäher döwletidir.**
3. **Marguş döwleti.**
4. **Otparazçylyk dini.**
5. **Kelteminar, Jeýtun we Änew medeniýetleri.**

Hojalygyň täze maldarçylyk, ekerançylyk pudaklarynyň kemala gelmegi we olaryň kämilleşip başlamagy neolit döwri üçin häsiýetli alamatlaryňbiridir. Bu döwürde dünýäniň dürli regionynda ýaşaýan gadymy adamlaryňjemgyýetinde sosialykdysady, medeni gatnaşyklar dürli depginde ösüp başlapdyr. Ol Türkmenistanda hem şeýle bolupdyr. Mysal üçin, Neolit eýýamynda Günorta Türkmenistanyňdag etek zolagynda

ekerançylaryňmedeniýeti ýaýran bolsa Günbatar we Gündogar Türkmenistanda ýygnaýjylaryň, balykçylaryň, maldarlaryň özboluşly medeniýeti dowam edipdir. Taryh

ylmynda Günbatar Türkmenistanda ýaşan neolit adamlarynyň medeniýeti Merkezi Aziýanyň uly bölegini tutýan Kelteminar medeniýetine meňzeş hasap edilýär. Günbatar

Türkmenistandan Neolit eýýamyna degişli ýadygärlikler esasan Uzboýyň ýakalaryndan, Sarygamyş töwereklerinden tapyldy. Şonuňüçin bu medeniýet “Uzboý medeniýeti” ady

bilen bellidir. Uzboý medeniýetiniňdüşelgeleri biri-birinden 300-400 m. uzaklykda ýerleşipdir, düşelgelerde ýaşaýyş üznüksiz dowam etmändir. Sebäbi aw-awlamak we balyk tutmak üçin amatly ýerlere ýygy-ýygydan göçüp durupdyrlar.

Uzboý medeniýetine degişli ýadygärliklerden şol döwre degişli ýaşaýyşjaýlarynyňgalyndylary, daşdan ýasalan zähmet gurallary, ýönekeýje çyzyklar bilen nagyşlanan küýze önümleri tapyldy. Olaryň ýaşaýyşjaýlarynyň ýokarsy gümmezli, uzynlygy 25 metr, ini 4 metr barabar bolup onda bir urug ýaşan bolmaly. Olar esasan awçylyk, ýygnaýjylyk we balykçylyk bilen meşgullanypdyrlar. Şeýle-de olar iri we

ownuk şahly mallary hem eldekileşdirip başlapdyrlar.

**b. “Jeýtun medeniýeti”.** B.e. öňVII-VI müňýyllygyň sepgidinde Türkmenistanyň Günortasyndaky dag etek zolagynda awçylyk we ýygnaýjylyk bilen meşgul bolan taýpalaryň hojalyk durmuşynda düýpli üýtgeşmeler ýüze çykyp ugraýar. Olar oturymlylyga geçip ýuwaş-ýuwaşdan ekerançylyk we maldarçylyk bilen meşgullanyp başlapdyrlar.

Şeýlelikde olar Ỳakyn Gündogaryň iň gadymy ekerançylyk medeniýetiniň biri bolan “Jeýtun medeniýetini” döredipdirler. Jeýtun obasy Aşgabadyň27-30 km. Dg. Gb-da ýerleşýär. Jeýtun kakynyň golaýyndaky gadymy ekerançylaryň oturymly ýeri ilkinji bolup alymlaryň ünsüni özüne çekdi. Şonuň üçin neolit döwrüne degişli Günorta Türkmenistandaky ähli ýadygälikler “Jeýtun medeniýeti” diýip atlandyrylýar. Jeýtun

Ýadygärlikleriniň umumy meýdany 0,5 ga. Deň bolup, onda 40-a golaý bir otagly ýaşaýyşjaýlaryňüsti açylýar. Her otagyň ortaça meýdany 23,5 kw. metre deňbolup, her otagda 5,6 adamdan ybarat jübüt maşgala ýaşan bolmaly. Olaryň jaýlary pagsa (palçyk) jaýlar bolupdyr. Jeýtunlylaryň esasy käri ekerançylyk we maldarçylyk bolupdyr. Munuň şeýledigine şol ýerde geçirilen gazuw barlag işleri netijesinde tapylan dänäniň, samanyň yzlary, 533 sany çakmak daşyndan ýasalan Oragyň tapylmaklygy, geçiniň, itiň, goýnuň süňkleriniň tapylmaklygy şaýatlyk edýär. Şonuň ýaly-da Jeýtunlylar küýzegärçilik bilen hem meşgullanypdyrlar, toýun, palçykdan gap-gaçlar ýasapdyrlar. Jeýtun medeniýetiniň ýadygärlikleri esasan üç döwre bölünýär:

**1). Irki döwri – Jeýtun depe, Tegelek depe (Börme).**

**2). Ortaky döwri – Çopan depe, Pessejik depe**

**(Gökdepe etr.).**

**3). Giçki döwri – Çagylly depe (Kaka etr.).**

**Ç. Änew medeniýeti.**

Eneolit – täze daşasyryndan bürünç asyryna geçiş döwridir. Bu döwür Günorta Türkmenistanyň ilatynyň taryhy ösüşinde aýratyn bir eýýam bolup durýar. Türkmenistanda eneolit döwrüne degişli ýadygärliklerden 30-dan gowragy anyklandy. Olar esasan Günorta Türkmenistanda ýerleşýärler. Olara mysal edip Tilkidepäni, Owadan depäni, Änew depäni, Garadepäni, Namazgadepäni, Ỳylgynlydepäni, Göksüňri ýadygärliklerini görkezmek bolar. Şolaryň ilkinji öwrenilip başlanany Änew depedir. Şonuňüçin Eneolit zamanyna degişli Günortadaky taryhy ýadygärlikler “Änew medeniýeti” ady bilen bellidir. Änew medeniýetiniň Jeýtun medeniýetinden tapawutlylykda öz aýratynlyklary bar. Bu döwürde suwarymly ekerançylygyňösmegi netijesinde ilat oturumlylyga geçip başlaýar. Gadymy suwarymly ekerançylar b.e. öň V müňýyllygyň II ýarymynda peýda bolýarlar. Maldarçylyk we ekerançylyk hojalyga berk ornaşdyrylýar, ekin meýdanlary giňeldilýär, oturymly halkyň sany artýar, demir eretmek dokmaçylyk, küýzegärçilik ýaly hünärler özleşdirilýär. Toýun gap-gaçlarda çyzgylar peýda bolup ugraýar. Haýwanlar işçi güýji hökmünde ulanylyp başlanýar. Änew medeniýetiniň ýadygärlileri Serdar (Gyzylarbat) bilen Göksüýri (Tejen) aralygynda ýerleşip üç zolaga bölünýär:

**1). Günbatar zolok – Serdar – Änew.**

**2). Merkezi zolok – Änew – Gowşut.**

**3). Gündogar zolok – Gowşut – Göksüýri.**

Esasan hem Göksüýri oazisi has oňat öwrenilendir. Göksüýriden (Molladepede) ekerançylygyň suwarymly görnüşine degişli tapyndylar, däne saklanýan küýzeler, däne

owguçlary, saky we saky daşlary tapyldy. Şeýle-de küýzegärçilik, maldarçylyk hem bolupdyr. Änew medeniýetiniňilkinji ýadygärligi bolan Änew depede 1904-nji ýylda Amerikan alymy Rafael Pampelli arheologiki gazuw barlag işlerini geçirýär we ol ýerde b.e. öň V müňýyllyga degişli Ak bugdaýyňtohumy tapylýar. Şeýle-de Änewliler metaly gyzdyryp ýençmek usulyny işläp bilipdirler. Änewlileriň jaýlary bir otagly çig kerpiçden bolupdyr. Soňky döwürlerinde gurluşyk materially hökmünde bişen daş

kerpiçler hem ulanylypdyr.

1. **Altyndepe iň gadymy şäher döwletidir.**

Türkmenistanyň bürünç asyry b.e.öň III-II müň ýyllyklary öz içine alýar. Bürünç daşdan ýasalan zähmet gurallaryny gysyp çykarýar. Magdan gözlegleri demiri işläp bejerme, çig mal we taýýar önüm çalşygy öz gerimini giňeldýär. Urug gatnaşyklarynda Materialhalda (Enelik urugy), Derek, Patriarhat (Atalyk urugy) ornaşýar, ýokary tiretaýpa birleşmeleri emele gelip ugraýar. Şeýdip ilkinji şäherler döreýär. Günorta Türkmenistandaky oturymly ýerleriň arasynda Altyndepe has öňe saýlanypdyr. Altyndepe häzirki Altyn Asyr etrap (Kaka etr.), Mäne obasynyň 3-4 km. Gündogar Köpetdagyňeteginde ýerleşýär. Ylymda Altyndepäniňtaryhyny öwrenmek işi XX Asyryň 30-njy ýyllarynda professor A.A.Semýonowyň ýolbaşçylygynda başlandy. Soňra Türkmenistanly Arhiologlar A.A.Maruşenko bilen Ganýalin (1957-63ý.), Sank peterburkly professor W.M.Masson (1965-83ý.) dagynyňýolbaşçylygyndaky ekspedisiýalar öwrendiler. Altyndepäniňtutýan meýdany 46 (50) ga. barabar bolupdyr. Altyndepede arhitektura (binagärçilik) ösen derejede bolup, ol ýerde ybadathana, ýaşaýyşjaýlary, goranyşdesgalary bolupdyr. Bu bolsa Günorta Türkmenistanda gadymy Gündogar tipli şäherleşmek prosesiniňbolandygyny görkezýär. Arheologik maglumatlar Altyndepe jemgyýetinde sosial deňsizligiň bolandygyna şaýatlyk edýär. Ýagny onuň ilaty esasan üç topara bölünipdir:

1). Serdarlar we ruhanylar.

2). Senetçiler we hünärmenler.

3). Azat obşinaçylar.

Ol toparlar öz maddy hal ýagdaýy, ýaşaýyş jaýlarynyň häsiýeti, jeset jaýlaýyş däp-dessurlary, iýmitleri boýunça biribirinden tapawutlanypdylar. Bir Ruhanynyň mazaryndan altyndan ýasalan Öküzüň we möjegiňkelleleri tapylýar. Alymlaryň pikrine görä, Altyndepäniň gülläp ösen döwründe onda bäşmüňden gowrak adam ýaşan bolmaly. Altyndepede geçirilen gazuw-agtaryş işleriniň netijesinde gadymy adamlaryň fiziki keşbi we olaryň ömri barada ençeme maglumatlar toplandy. Tapylan adam süňkleriniň galyndylaryna görä, 4-5 müň ýyl mundan ozal Altyndepede ýaşan ilatyň 2/3 bölegi 35 ýaşa çenli ýaşapdyrlar. 60-70 ýaşyna ýeten adamlar gaty seýrek eken. Ilatyň aglaba köpüsi uzyn boýly, syratly adamlar eken. Erkek adamlaryň boýunyň uzynlygy ortaça 180 – 185 sm., aýallaryň boýy 170

sm. töweregi bolupdyr. Çaga ölümi juda köp bolupdyr. Alymantropologlaryň maglumatlaryna görä, Altyndepäniň iň gülläp ösen döwründe 5000-e golaý ilaty bolupdyr, emma olaryň ortaça ýaşy 22,6 ýaşdan geçmändir.. Altyndepede şäheriň ýüze çykmagy hem-de irki synpy jemgyýetiňkemala gelmegi jemgyýetçilik prosesine, hünärmençiligiň senetçiligiň, sungatyň ösmegine, bilimiň toplanmagyna täsir edipdir. Ol ýerden tapylan köp sanly bürünç we kümüş möhürler, daş we bürunç gaplar, başga-da ýokary ussatlyk bilen ýasalan zatlar Senetçiligiň we hünärmençiligiňösenligini görkezýär. Çyzykly belgileri bolan heýkeljikleriň(100-den gowragy), Bürünçde, kümüşden, daşdan, bişen palçykdan ýasalan, ýüzüne dürli şekiller çekilen möhürleriňtapylmagy ilkinji hat-ýazuwy alamatlandyrýar. B.e.öň II müňýyllygyňortalarynda dünýäniň gadymy siwilizasiýasynyňbiri bolan Altyndepede ýaşaýyşbirden kesilipdir. Şäher öz ugryna taşlanypdyr, ybadathana boşap galypdyr. Senetçilik we sungat pese düşüpdir. Namazgadepede hem şonuň ýaly ýagdaý bolup geçipdir.

Altyndepede bagana, deri işlemek giňden ýaýrapdyr. Baganany we derini daşdan ýa-da mermer böleginden ýasalan gyrgyç bilen eýläpdirler. Daşdan ýasalan ýylmaýjylar bolsa, deriniň ýüzüne reňk çalmak üçin hyzmat edipdir. Altyndepäniň we Namazgadepäniň aglaba köpüsi ekerançylyk işlerini alyp barmak üçin täze amatly ýerlere – Murgap derýasynyňaşak akymyna ýa-da Amyderýanyň Orta akymyna göçüp gitmäge mejbur bolupdyr. Ekerançylygyň Murgap derýasynyň jülgelerindäki hem-de Amyderýanyň orta akym ugurlaryndaky ýerleriňgiňmöçberde özleşdirilmegi b.e.öňII müňýyllygyňortalarynda Murgap derýasynyň aşak akymlarynda Marguş ýurdunyň täze merkeziniň döremegine getiripdir. Olaryňoturymly ýerleri Demirgazykda Kelleli diýen ýerden başlap, Gündogarda Tahyrýaba çenli birnäçe gadymy irrigasion jülgeleri emele getiripdir. Ol ýerlerden Marguş ýurduna degişli 150-den gowrak gadymy nokadyň

galyndylary ýüze çykaryldy.

Marguşyň paýtagty Goňurdepe bolupdyr. Goňurdepede köşk ymaratynyňbolanlygy anyklanyldy. Ol köşkde ýurda degişli meseleler bilen meşgullanan ýerli administrasiýa ýerleşipdir. Goňurdepede hünärmenleriňbirgiden kwartallary bolupdyr. Ol ýeriň ilatynyň b.e.öň II müňýyllykda zorastrizme ýakyn dine uýanlygy hem anyklanyldy. Soňra I müňýyllygyňbaşynda Murgabyň aşak akymynda oturymly ekerançylygyň merkezi Margiana döreýär. Margianada maldarçylyk we ekerançylyk bilen meşgullananlygyna arheologiki gözlegler netijesinde tapylan zatlar şaýatlyk edýär. Şeýlede Margiananyň mes toprakly bol hasylly bolanlygy barada Grek awtorlary Strabon we Pliniý hem ýazýar.

1. **Marguş döwleti.**

Aleksandr Makedonskiniň gündogara ýörişi mahalynda özleri üçin Merkezi Aziýany açan gadymy grek taryhçylary grek dilinde aýtmak ýeňil bolar ýaly, bu ýurdy Margiana diýip atlandyryp başlapdyrlar. Orta asyrlarda arap diliniň täsiri astynda bu ýerleri Merw diýip atlandyrypdyrlar. Bu atlar Marg ýa-da Murg sözünden gelip çykyp, bu düýp söz Murgap (“Murguň suwy”) derýasynyň adynyň esasyny düzýär,Margiana ýa-da gadymy pars pahna ýazgylarynda Marguş diýlip atlandyrylýan bu gadymy ýurt günorta-gündogar Garagumyň ýarym çöllük zolagyndaky çägedir-takyrlaryň arasynda, häzirki Mary hem Baýramaly şäherleriniň

demirgazyk tarapynda , Murgap derýasynyň jülgesinde ýerleşýär. Otparazlaryň mukaddes kitaby bolan “Awestada”otparazlaryň ýerleriniň arasynda Mouri atly ýurt

ýatlanylyp geçilýär. Taryhçy alymlaryň pikirine görä,bu ýer gadymy Marguşdyr.

Türkmen alymlary bu ýurdy gadymy Merw diýip atlandyrýarlar. Gadymy Merw köp ýyllardan bäri arheologlar tarapyndan yzygiderli öwrenilýär. Birnäçe düýpli işler hemýazyldy. Olardan professor W.I.Sarianidiniň “Marguş ýurdunyň gadymyýeti” diýen işi aýratyn bellemäge mynasypdyr. Kitapda Marguşyň manydaş sözi hökmünde Margiana sözi ulanylypdyr we bu gadymy siwilizasiýa hakda gymmatly maglumatlar berilipdir. Bu ýerde dünýä belli alymlaryň biri W. I. Sarianidi 1972-nji ýyldan başlap birnäçe gazuw-agtaryş işlerini yzygiderli geçirdi. Geçirilen gazuw-agtaryş işleriniň netijesinde, 2006-njy ýylyň noýabryn aýynda Aşgabatda we Maryda geçirilen “Gadymy Margiana dünýä siwilizasiýasynyň täze merkezidir” atly Halkara ylm y maslahat geçirilip, onda türkmen-rus we Günbatar ýurtlaryň alymlary Mesopotamiýa, Müsür, Hindistan we Çyn-Maçyn bilen bir hatarda Gadymy Marguş dünýäniň gadymy medeniýetiniň bäşinji ojagy diýlip

ykrar edildi. Häzirki döwürde gadymy Marguşdan alnan bürünç döwrüniň tapyndylary Türkmenistanyň Milli muzeýine ýerleşdirilendir.Murgabyň mes toprakly ýerinde b. e. öňki III müňýyllygyň içinde ownuk oturymly obalar bolupdyr. Derýanyň demirgazyk çetinde, ýagny köp zähmeti talap etmeýän tarp ýerlerde ilat has hem artypdyr. Derýanyň joşan wagty bu meýdanlara suw çaýylypdyr. Bu bolsa ekin

ekmegi aňsatlaşdyrypdyr. Günorta Türkmenistanyň dag etek zolagyndan: Altyndepeden, Namazgadepeden suw ýetmezçiligi sebäpli göçüp giden ilat Murgabyň gadymy akymynyň ugrunda ýerleşen Kelleli toparynyň otrumly mesgenini, ýadygärliklerini esaslandyrypdyr. Marguş ýurdunyň ilatyny Köpetdagyň eteginden hem-de Gündogar Eýrandan göçüp gelen adamlar düzüpdir. Olaryň gatyşmagynda Marguşyň ilaty kemala gelipdir. Ilatly ýerler Murgap derýasyna gapdaldan goşulýan ýaplaryň ugrunda biri-biriniň yzyndan hatar tutup Garagumyň günorta-gündogar jümmüşinde ýerleşipdir. Oturymly ýerler demirgazykda Kelleli diýen ýerden başlap, gündogarda Tahyrbaýa çenli birnäçe gadymy irrigasion jülgeleri emele getiripdir. Ol ýerlerden Marguş ýurduna degişli 150-den gowrak gadymy mekanyň galyndylary ýüze çykaryldy. Margianada adamlaryň esasy käri ekerançylyk

bolupdyr. Kellelide galanyň içinde çig kerpiçden we pagsadan salnan ýaşaýyş jaýlarynyň bolandygy anyklandy. Jaýlaryň ýüzi saman suwag bilen suwalypdyr. Jaýlaryň içinde gündelik durmuşda ulanylan öý hojalyk gurallary tapyldy. Kähalatda aýallaryň ýörite iýer -içer ýaly zat taýýralaýan howlyjyklary hem gurlupdyr. Käbir jaýlarda gyşyna gyzdyrmak üçin diwar peçleri, käbirinde bolsa ýatylýan sekiler edilipdir. Margianada ýönekeýje ýaşaýyş jaýlarynyň orta gürpünde köşkleriň, ybadathanalaryň gurulmagy emläk deňsizliginiň bolandygyna şaýatlyk edýär. Aýratyn-da, Goňur galasynda ilatyň ýerleşişi häsiýetlidir. Gadymy Goňurdepe galasy 20 ga meýdany tutupdyr. Ol Margianada iň uly gala bolupdyr. Marguşyň gadymy paýtagty häzirki Garagum etrabynyň golaýynda

ýerleşýän Goňurdepe bolupdyr. Ol ýerde geçirilen gazuwagtaryş işleri wagtynda ululygy 125-130m bolan, gönüburçluk görnüşli, töweregine kuwwatly diwar aýlanan, burçlary minaraly ymarat ýüze çykaryldy. Goňurdepäniň 200-250 metr günortasynda kiçeňräk ybadathanaly uly toplum bina edilip, onuň töwereginde

ybadathanada hyzmat edýän adamlaryň jaýlary bolupdyr. Goňurdepeden 7 metrden hem uzyn bolan küýzegärleriň küresiniň üsti açyldy. Küreleriň üýtgeşik tarapy olaryň iki sany ot ýakylýan ojagyň bolmagydyr. Bu ojaklar köp mukdarda odun salmaga, beýleki kürelerden artyk önüm öndürmäge mümkinçilik beripdir. Gadymy Goňuryň küýzegärleriniň atabraýlary Merkezi Aziýanyň dürli ýerlerine ýaýrapdyr. Küýze

önümlerine köp nagyşlar salnypdyr. Olaryň gyralarynda egrem-bugram ýa-da tolkun şekilli ýönekeý nagyşlar hem duş gelýär. Marguşda oba ilatynyň durmuşynyň ösmegi täze şäherleriň döremegine, öňki şäherleriň bolsa has kämilleşip ösmegine getiripdir. Ol ýerde birnäçe obalar döräpdir. Her obada 100-lerçe jaýlar bolupdyr. Obalaryň ösmegi şäherleriň döremegine getiripdir. Binagärçilik ösüpdir. Jaýlar çig

kerpiçden bolupdyr.

1. **Otparazçylyk dini**

Müňlerçe ýyllaryň dowamynda Günorta Türkmenistanyň gadymy ýaşaýjylary aradan çykan dogangaryndaşlaryny öz ýaşan ýerleriniň golaýyndaky gonamçylykda

jaýlapdyrlar.Bu däp b.e.öň III-II müňýyllyklaryň sepgidinden bäri saklanyp galypdyr. Marguşdaky ägirt uly ybadathanalar marguşlylaryň aň-düşünjeleriniň garaýyşlarynyň,yrymynançlarynyň ,däp-dessurlarynyň ýokary derejede bolandygyna

şaýatlyk edýär. Şolar ýaly ybadathanalaryň biri Goňurdaky köşge ýanaşyk salnan binadyr. Ybadathananyň merkezi bölegi içki howludan ybarat bolup, onuň bir böleginde dini däpdessurlary berjaý edilýän jaý, beýleki böleginde hojalyk jaýlary

bolupdyr. Ybadathanadaky ojaklar, kül dökülýän ýörite kerpiçden salnan gutular, bu ýerde ot ybadathanasynyň bolandygyna güwä geçýär. Ot ybadathanasynyň gurluşygy we içki gala özüniň aýratynlygy bilen tapawutlanypdyr.

Täze arheologik açyşlar,alymlaryň otparazçylyk dininiň dörän ýeriniň Margianadygy baradaky pikirlerini doly tassyklaýar. Biziň eýýamymyzdan öňki II müňýyllykda Marguş ýokary derejede ösen döwlet bolupdyr. Ykdysadyýet bilen ugurdaş bu ýurtda medeniýet,sungat,dini däp-dessurlar hem ösüpdir. Bu döwürde adamlar otparazçylyk dinine uýupdyrlar. Ony esaslandyryjy Zaratuştra bolupdyr. Onuň ýaşan döwri

barada alymlar dürli pikirleri ýöredýärler. Iňlis professory M.Boýsuň bellemegine görä ,Zaratuştra biziň eýýamymyzdan öňki 1500-1200-nji ýyllarda ýaşapdyr. Zaratuştra ýeke-täk bir hudaýyň bardygyny, asmanda janly-jansyz ähli zatlary

döredijidigini, adamlaryň şoňa tagzym etmelidiklerini wagyz edipdir. Otparazlar ilki başlarda suwa çokunýar ekenler, soňra oda çokunmak däp bolup galypdyr. Olaryň ýörüte sežde edilýän ybadathanalary bolupdyr.

Otparazçylygyň mukaddes kitaby “Awestadyr”. Ol kitap ýazylan wagty boýunça ilkinji orunda durýan gymmatly ýygyndylar toplumydyr. “Awesta” her haýsy orta hasapdan 500 sahypalyk ,jemi 21 kitapdan ybarat bolup arameý elipbiýinde

altyn suwy çaýylan syýa bilen pergamentiň ýüzüne göçürilip ýazylypdyr. “Awestanyň” 21 kitabyndan biziň döwrümize bir kitap, beýlekilerden 180 sany bölek- büçekler gelip ýetipdir. XVIII asyrda fransuz alymy A.Dýuperron olary toplap öz diline geçirip üç tomda neşir edipdir. Soňra “Awesta” käbir beýleki ýewropa dillerine-de geçirlipdir XIX-XX asyrlarda “Awestany” düýpli öwrenmek

boýunça birnäçe işler edilipdir. Ýöne otparazçylygyň pygamberi Zaratuştranyň şahsyýeti barada uzak wagtlap belli bir netijä gelmändir. Gadymy grek alymlary ony taryhy şahs hasaplan bolsalar antik döwrüniň alymlary şübhelenip oňa

mif,ýagny, rowaýatlardaky bir akyldar hökmünde garapdyrlar. Meseläni düýpli öwrenen alymlaryň käbiri bu hakda töwekgel netijere gelipdirler. Mysal üçin E.O.Berziniň pikiriçe ,Zaratuştra b.e.öňki II asyrda ýaşap geçipdir. Zaratuştra parsça

garry ýa-da Sary düýeli adam diýmekligi aňladypdyr.